title: 2005/16/EB: 2004 m. gruodžio 22 d. Tarybos sprendimas, iš dalies keičiantis Sprendimą 2003/631/EB, patvirtinantį su Liberija susijusias priemones ypatingos skubos atveju pagal AKR ir EB partnerystės susitarimo 96 straipsnį

text:
12.1.2005

               LT

               Europos Sąjungos oficialusis leidinys

               L 8/12

      TARYBOS SPRENDIMAS

   2004 m. gruodžio 22 d.
   iš dalies keičiantis Sprendimą 2003/631/EB, patvirtinantį su Liberija susijusias priemones ypatingos skubos atveju pagal AKR ir EB partnerystės susitarimo 96 straipsnį
   (2005/16/EB)
   EUROPOS SĄJUNGOS TARYBA,
   atsižvelgdama į AKR ir EB partnerystės susitarimą, kuris įsigaliojo 2003 m. balandžio 1 d., ypač į jo 96 straipsnį,
   atsižvelgdama į valstybių narių vyriausybių įgaliotųjų atstovų, posėdžiavusių Taryboje, Vidaus susitarimą dėl priemonių, kurių būtina imtis, ir tvarkos, kurios būtina laikytis įgyvendinant AKR ir EB partnerystės susitarimą (1), ypač į jo 3 straipsnį,
   atsižvelgdama į Komisijos pasiūlymą,
   kadangi:

               (1)

               2002 m. kovo 25 d. Tarybos sprendime 2002/274/EB dėl konsultacijų su Liberija pagal AKR ir EB partnerystės susitarimo 96 ir 97 straipsnius užbaigimo (2) numatytas atitinkamų priemonių, kaip apibrėžta AKR ir EB partnerystės susitarimo 96 straipsnio 2 dalies c punkte ir 97 straipsnio 3 dalyje, priėmimas.

               (2)

               2003 m. rugpjūčio 25 d. Tarybos sprendime 2003/631/EB, patvirtinančiame su Liberija susijusias priemones ypatingos skubos atveju pagal AKR ir EB partnerystės susitarimo 96 straipsnį (3), numatytas naujų atitinkamų priemonių, kaip apibrėžta AKR ir EB partnerystės susitarimo 96 straipsnio 2 dalies c punkte ir 97 straipsnio 3 dalyje, priėmimas.

               (3)

               Dabartinės sąlygos Liberijoje dar neužtikrina pagarbos demokratijos principams, demokratiškam valdymui ir teisinės valstybės principui.

               (4)

               Todėl reikia pratęsti Sprendime 2003/631/EB numatytų priemonių galiojimo laiką ir toliau tęsti intensyvų politinį dialogą su Liberijos Vyriausybe,

         NUSPRENDĖ:
   1 straipsnis
   Sprendimo 2003/631/EB 1 straipsnyje nurodytų priemonių galiojimas baigiasi 2006 m. birželio 30 d. Ši data nedaro įtakos konkrečių terminų pasibaigimui, kaip nurodyta finansiniuose instrumentuose, kuriems taikomas šis sprendimas.
   Šio sprendimo priede pateiktas laiškas yra skirtas Liberijos užsienio reikalų ministrui.
   2 straipsnis
   Konsultacijų rezultatai, kaip išdėstyta Sprendimo 2002/274/EB priede pateiktame laiško projekte, lieka nepakitę.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. gruodžio 22 d.

            Tarybos vardu

            Pirmininkas

         C. VEERMAN

      (1)  OL L 317, 2000 12 15, p. 376.

      (2)  OL L 96, 2002 4 13, p. 23.

      (3)  OL L 220, 2003 9 3, p. 3.

      PRIEDAS

                  J. E. p. Thomas Nimely Yaya

                  Užsienio reikalų ministrui

                  Monrovija

                  Liberija

            Gerbiamas Ministre,
      2003 m. rugpjūčio 27 d. laišku Nr. SGS3/7429 Europos Sąjunga informavo Liberijos vyriausybę apie savo ketinimus prisidėti prie taikos proceso Liberijoje remiantis visa apimančiu taikos susitarimu. Laiške taip pat buvo nurodyta, kad Europos Sąjunga atidžiai seks politinę raidą ir pereinamojo laikotarpio reformą Jūsų šalyje, toliau plėtos intensyvų politinį dialogą, remdamasi AKR ir EB partnerystės susitarimo 8 straipsnio nuostatomis ir konsultacijų rezultatais, kaip išdėstyta mūsų 2002 m. kovo 27 d. laiške Nr. SGS 272745.
      Daugiau kaip metai praėjo nuo to laiko, kai, 2003 m. rugpjūčio mėn. pasirašius Akros visa apimantį taikos susitarimą, valdžią perėmė Liberijos nacionalinė pereinamojo laikotarpio vyriausybė. Dabar atėjo metas kritiškai įvertinti pažangą, padarytą įgyvendinant visą apimantį taikos susitarimą ir įsipareigojimus, kylančius iš pirmiau minėtų konsultacijų.
      Ryšium su tuo Europos Sąjunga su pasitenkinimu pažymi, kad į šalį sugrįžo saugumas ir ramybė ir kad buvo žengti kai kurie pirmieji žingsniai siekiant demokratinių pokyčių ir pertvarkant viešąjį sektorių. Tačiau didelį susirūpinimą ir toliau kelia Liberijos nacionalinės pereinamojo laikotarpio vyriausybės viešųjų finansų ir makroekonomikos, valstybei priklausančių įmonių valdymas, didėjantis korupcijos lygis. Be to, pagal visa apimantį taikos susitarimą sukurtos komisijos iki šiol nepakankamai nuveikė įgyvendindamos joms suteiktus mandatus gerinti valdymą ir atskaitingumą. Būtina imtis tolesnių veiksmų sprendžiant žmogaus teisių klausimus.
      Atsižvelgdama į tai, kas išdėstyta pirmiau, Europos Sąjunga mano, kad Liberijos nacionalinė pereinamojo laikotarpio vyriausybė nėra visiškai veiksminga ir dėl to atitinkamos priemonės kol kas negali būti visiškai panaikintos. Tai bus padaryta tik tada, kai valdžią perims demokratiškai išrinktas ir atskaitingas prezidentas ir vyriausybė.
      Dėl šios priežasties Europos Sąjunga nusprendė, kad 2003 m. rugpjūčio 25 d. Tarybos sprendimo 2003/631/EB galiojimo laikas turi būti pratęstas aštuoniolikos mėnesių laikotarpiui. Per šį laikotarpį mūsų intensyvus politinis dialogas turėtų būti toliau tęsiamas, remiantis AKR ir EB partnerystės susitarimo 8 straipsnio nuostatomis ir konsultacijų rezultatais, kaip išdėstyta 2002 m. kovo 27 d. laiške Nr. SGS 272745, siekiant toliau didinti pagarbą žmogaus teisėms, demokratijai, teisinei valstybei ir geram valdymui. Dialogas vyks dalyvaujant Europos Sąjungai pirmininkaujančiai valstybei narei, Europos Komisijai, ir jis apims pusmetines politines apžvalgas.
      Remiantis 2003 m. rugpjūčio 25 d. Tarybos sprendime 2003/631/EB apibrėžtomis atitinkamomis priemonėmis, parama taikos procesui ir rezultatams pasiekti sutelktai pereinamojo laikotarpio programai bus teikiama toliau.
      Su pagarba,

            Komisijos vardu

            Tarybos vardu


title: 2009/492/EB: 2009 m. birželio 22 d. Komisijos sprendimas dėl Bendrijos finansinės paramos Patikos fondui 911100MTF/INT/003/EEB (TFEU 970089129), skirtos kampanijai prieš snukio ir nagų ligą už Bendrijos ribų remti

text:
26.6.2009

               LT

               Europos Sąjungos oficialusis leidinys

               L 164/64

      KOMISIJOS SPRENDIMAS

   2009 m. birželio 22 d.
   dėl Bendrijos finansinės paramos Patikos fondui 911100MTF/INT/003/EEB (TFEU 970089129), skirtos kampanijai prieš snukio ir nagų ligą už Bendrijos ribų remti
   (2009/492/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 13 straipsnį,
   kadangi:

               (1)

               Sprendime 90/424/EEB nustatyta Bendrijos finansinės paramos specialiųjų veterinarijos priemonių išlaidoms padengti skyrimo procedūra. Į šias priemones įtraukta kampanija prieš snukio ir nagų ligą. Tame sprendime nustatyta, kad Bendrijai priėmus sprendimą remti bet kokias kampanijos prieš snukio ir nagų ligą už Bendrijos ribų priemones, visų pirma skirtas apsaugoti Bendrijos teritorijas, kurioms kyla pavojus, gali būti suteikta Bendrijos finansinė parama.

               (2)

               Po šeštojo dešimtmečio pabaigoje Bendrijoje ir kaimyninėse valstybėse kilusių didelių snukio ir nagų ligos (toliau – SNL) epidemijų, buvo įkurta Jungtinių Tautų Maisto ir žemės ūkio organizacijos (toliau – FAO) Europos snukio ir nagų ligos kontrolės komisija (toliau – EUFMD).

               (3)

               Septintajame dešimtmetyje dėl padidėjusios Europoje atsiradusių egzotiškų SNL atmainų grėsmės EUFMD narės buvo paragintos įsteigti Patikos fondą, kad Balkanuose, kur yra pagrindinis šios ligos plitimo židinys, būtų imamasi neatidėliotinų priemonių. Šis fondas vėliau buvo padalytas į Patikos fondą 911100MTF/003/EEB, remiamą tuo metu Bendrijos valstybėmis narėmis buvusių valstybių narių, ir Patikos fondą 909700MTF/004/MUL, remiamą tuo metu Bendrijos valstybėmis narėmis nebuvusių ar iki šiol nesančių EUFMD valstybių narių.

               (4)

               Tarybos direktyvos 90/423/EEB (2) 4 straipsnyje numatyta 1991 m. Bendrijos teritorijoje nutraukti profilaktinę vakcinaciją nuo SNL.

               (5)

               2003 m. rugsėjo 29 d. Tarybos direktyva 2003/85/EB dėl Bendrijos snukio ir nagų ligos kontrolės priemonių (3) dar kartą patvirtintas profilaktinės vakcinacijos draudimas, tačiau išplėsta priverstinės vakcinacijos nuo SNL galimybė.

               (6)

               Kadangi nuo 1992 m. užregistruota nemažai SNL protrūkių, visų pirma tose Bendrijos teritorijose, kurios ribojasi su endemijos apimtomis trečiosiomis šalimis, o 2001 m. tam tikrose valstybėse narėse kilo didelė epidemija, reikia geriau informuoti apie šią ligą ir geriau jai pasirengti, be kita ko, bendradarbiaujant tarptautiniu mastu.

               (7)

               Be to, pastaraisiais metais trečiosiose šalyse, kurios ribojasi su valstybėmis narėmis užregistruota ligos protrūkių, o kai kuriais atvejais – sunkių epidemijų, galinčių kelti grėsmę Bendrijos neatsparių gyvulių sveikatai.

               (8)

               Atsižvelgdama į naujų virusų topotipų atsiradimą ir vietinės kontrolės susilpnėjimą, Bendrija, glaudžiai bendradarbiaudama su EUFMD ir naudodamasi Patikos fondu 911100MTF/003/EEB, rėmė priverstinės vakcinacijos kampanijas Turkijoje ir Užkaukazėje.

               (9)

               2003 m. balandžio 29 d. Bendrija ir Jungtinės Tautos pasirašė Finansinį ir administracinį pagrindų susitarimą, kuriuo buvo sudarytos palankios sąlygos Europos Bendrijų Komisijos ir Jungtinių Tautų Maisto ir žemės ūkio organizacijos 2003 m. liepos 17 d. pasirašytam susitarimui.

               (10)

               Remdamasi 2005 m. birželio 13 d. Komisijos sprendimu 2005/436/EB dėl Bendrijos bendradarbiavimo su Maisto ir žemės ūkio organizacija, ypatingą dėmesį skiriant Europos snukio ir nagų ligos kontrolės komisijos veiklai (4), Komisija sudarė Įgyvendinimo susitarimą MTF/INT/003/EEB911100 (TFEU970089129) dėl EK finansuojamų nuolatinių veiksmų, vykdomų FAO Europos snukio ir nagų ligos kontrolės komisijos, kuris buvo pasirašytas 2005 m. rugsėjo 1 d. ir buvo vykdomas nuo 2005 m. sausio 1 d. iki 2008 m. gruodžio 31 d.

               (11)

               Yra tikslinga atnaujinti šį Įgyvendinimo susitarimą ir nustatyti Bendrijos paramą Patikos fondui 911100MTF/INT/003/EEB.

               (12)

               Atsižvelgiant į 2004 m. ir 2007 m. vienas po kito vykusius Europos Sąjungos plėtros etapus yra tikslinga nustatyti didžiausią 8 000 000 EUR ketverių metų Bendrijos finansinę paramą. 2009 m. Patikos fondo biudžetą turėtų sudaryti 2008 m. gruodžio 31 d. galutinis jo fondų likutis ir Bendrijos parama, kad suma JAV doleriais būtų tolygi 2 000 000 EUR. Vėliau išlaidas turėtų padengti metiniai pervedimai.

               (13)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   1.   Nustatomas 677 855 EUR 2008 m. gruodžio 31 d. Patikos fondo 911100MTF/INT/003/EEB (TFEU 970089129) (Patikos fondas) likutis.
   2.   Bendrijos finansinė parama Patikos fondui neviršija 8 000 000 EUR ketverius metus nuo 2009 m. sausio 1 d.
   3.   Pirmąją 2 dalyje nurodytos sumos įmoką 2009 m. sudarys:

               a)

               1 dalyje nurodytas likutis;

               b)

               reikiama Bendrijos paramos suma, kad visa Patikos fondo suma JAV doleriais būtų tolygi 2 000 000 EUR.

         4.   2009 m., 2010 m., 2011 m. ir 2012 m. Patikos fondo išlaidos padengiamos atitinkamais metiniais 2010 m., 2011 m., 2012 m. ir 2013 m. Bendrijos įnašais. Tačiau šie įnašai mokami priklausomai nuo to, ar Bendrijos biudžete yra lėšų.
   5.   4 dalyje nurodyti metiniai Bendrijos įnašai grindžiami Europos snukio ir nagų ligos kontrolės komisijos (EUFMD) metiniam Vykdomojo komiteto posėdžiui ar kas dvejus metus rengiamam bendrajam EUFMD posėdžiui parengtomis finansinėmis ataskaitomis, pagrįstomis išsamiais dokumentais pagal Maisto ir žemės ūkio organizacijos taisykles.
   2 straipsnis
   1.   Komisijos ir FAO Įgyvendinimo susitarimas dėl Patikos fondo paskirties ir veiklos sudaromas ketverių metų laikotarpiui, prasidedančiam 2009 m. sausio 1 d.
   2.   Patikos fondą drauge valdo Komisija ir EUFMD pagal 1 dalyje nurodytą Įgyvendinimo susitarimą.

      Priimta Briuselyje 2009 m. birželio 22 d.

            Komisijos vardu

         Androulla VASSILIOU

            Komisijos narė

      (1)  OL L 224, 1990 8 18, p. 19.

      (2)  OL L 224, 1990 8 18, p. 13.

      (3)  OL L 306, 2003 11 22, p. 1.

      (4)  OL L 151, 2005 6 14, p. 26.


title: 2009 m. birželio 12 d. Sprendimas Nr. E1 dėl pereinamojo laikotarpio, taikomo Europos Parlamento ir Tarybos reglamento (EB) Nr. 987/2009 4 straipsnyje nurodytam keitimuisi duomenimis elektroninėmis priemonėmis, praktinės tvarkos (Tekstas svarbus EEE ir EB bei Šveicarijos susitarimui)

text:
24.4.2010

               LT

               Europos Sąjungos oficialusis leidinys

               C 106/9

         SPRENDIMAS Nr. E1
   2009 m. birželio 12 d.
   dėl pereinamojo laikotarpio, taikomo Europos Parlamento ir Tarybos reglamento (EB) Nr. 987/2009 4 straipsnyje nurodytam keitimuisi duomenimis elektroninėmis priemonėmis, praktinės tvarkos
   (Tekstas svarbus EEE ir EB bei Šveicarijos susitarimui)
   2010/C 106/03
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo 72 straipsnio a dalį (1), pagal kurią Administracinė komisija yra atsakinga už visų administravimo klausimų ar aiškinimo klausimų, kylančių dėl Reglamento (EB) Nr. 883/2004 ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų, nagrinėjimą,
   atsižvelgdama į Reglamento (EB) Nr. 883/2004 dėl socialinės apsaugos sistemų koordinavimo 72 straipsnio d dalį, pagal kurią Administracinė komisija kiek galėdama skatina naujų technologijų naudojimą,
   atsižvelgdama į Reglamento (EB) Nr. 987/2009 4 straipsnį, pagal kurį „įstaigos arba susižinojimo tarnybos perduoda vienos kitoms duomenis elektroniniu būdu…“ ir „Administracinė komisija nustato dokumentų ir struktūrizuotų elektroninių dokumentų struktūrą, turinį, formą ir išsamią keitimosi jais tvarką“,
   atsižvelgdama į Reglamento (EB) Nr. 987/2009 95 straipsnį dėl pereinamojo laikotarpio, pagal kurį „visos valstybės narės gali pasinaudoti pereinamuoju laikotarpiu dėl informacijos pasikeitimo elektroninėmis priemonėmis…“ ir kad „šie pereinamieji laikotarpiai negali būti ilgesni kaip 24 mėnesiai nuo įgyvendinimo reglamento įsigaliojimo datos“,
   kadangi:

               (1)

               Reglamento (EB) Nr. 987/2009 95 straipsniu Administracinė komisija įgaliojama nustatyti visų būtinų pereinamųjų laikotarpių praktines sąlygas, siekiant užtikrinti reikalingą keitimąsi duomenimis taikant pagrindinį reglamentą ir įgyvendinimo reglamentą.

               (2)

               Būtina paaiškinti esminius principus, kurių privalės laikytis įstaigos pereinamuoju laikotarpiu.

               (3)

               Tikėtina, kad po naujųjų reglamentų įsigaliojimo datos vis dar bus nagrinėjama nemažai prašymų, susijusių su teisėmis, įgytomis pagal Tarybos reglamentą (EEB) Nr. 1408/71 (3) iki minėtos datos ir todėl, atsižvelgiant į tokius prašymus, siūloma, kad keitimasis informacija būtų bendrai pagrįstas Reglamente (EEB) Nr. 1408/71 ir Tarybos reglamente (EEB) Nr. 574/72 (4) nustatytomis procedūromis, įskaitant E formas.

               (4)

               Pagal Reglamento (EB) Nr. 987/2009 94 straipsnio 1 dalį išmoka skiriama „dviem būdais“ pirmesnėje konstatuojamojoje dalyje nurodytomis aplinkybėmis, išmokos gavėjui skiriant didesnę sumą.

               (5)

               Tačiau, iš esmės beveik visais atvejais pagal ankstesnius reglamentus skirta išmoka nebus padidinta pagal naujuosius reglamentus. Todėl manoma, kad nerealistiška tikėtis, jog šiomis aplinkybėmis įstaigos taikys besidubliuojančias procedūras pagal reglamentus (EB) Nr. 574/72 ir (EB) Nr. 987/2009.

               (6)

               Sprendimo Nr. H1 5 dalyje (5) paaiškintas iki reglamentų (EB) Nr. 883/2004 ir (EB) Nr. 987/2009 įsigaliojimo išduotų pažymų (E formų) ir Europos sveikatos draudimo kortelių (įskaitant laikinai pakeičiančius sertifikatus) statusas.

               (7)

               Pereinamuoju laikotarpiu valstybės narės visiškai savarankiškai sprendžia, kada jos bus pasirengusios iš karto arba laipsniškai – sektoriais – prisijungti prie Elektroninių socialinės apsaugos informacijos mainų (angl. EESSI) sistemos.
               Laikydamasi Reglamento (EEB) Nr. 883/2004 71 straipsnio 2 dalyje nustatytų sąlygų,

         NUSPRENDĖ:

               1.

               Pereinamuoju laikotarpiu vadovaujamasi gero įstaigų bendradarbiavimo, pragmatiškumo ir lankstumo principais. Svarbiausia, kad piliečiams, besinaudojantiems pagal naująjį reglamentą suteikiamomis teisėmis, būtų užtikrintas sklandus perėjimo procesas.

               2.

               Nuo Reglamento (EB) Nr. 883/04 ir Reglamento (EB) Nr. 987/2009 įsigaliojimo dienos struktūrizuotų elektroninių dokumentų (SED) popierinės versijos pakeis reglamentais (EEB) Nr. 1408/71 ir (EEB) Nr. 574/72 pagrindu nustatytas E formas.

               3.

               Nepaisydamos 2 dalies, valstybės narės, turinčios nacionalines elektronines sistemas, pagal kurias rengiamos E formos, arba naudojančios duomenų keitimosi elektroninėmis priemonėmis sistemas (pvz., Build projektai), kurių neįmanoma pagrįstai pakeisti per šį laikotarpį, gali toliau jomis naudotis pereinamuoju laikotarpiu, jei piliečiams būtų visiškai užtikrintos pagal naujuosius reglamentus suteikiamos teisės.

               4.

               Visais atvejais pereinamuoju laikotarpiu įstaiga priima atitinkamą informaciją apie visus kitos įstaigos išduotus dokumentus, net jei jie pasenusios formos, turinio ar struktūros. Kilus abejonių dėl atitinkamo piliečio teisių, geranoriško bendradarbiavimo sumetimais įstaiga susisiekia su dokumentą išdavusia įstaiga.

               5.

               Kaip išdėstyta Sprendimo Nr. H1 5 dalyje, iki reglamentų (EB) Nr. 883/2004 ir (EB) Nr. 987/2009 įsigaliojimo dienos išduotos E formos, dokumentai ir Europos sveikatos draudimo kortelės (įskaitant laikinai pakeičiančius sertifikatus) toliau galioja ir į jas kitų valstybių narių valdžios įstaigos atsižvelgia net ir po minėtos dienos tol, kol nesibaigia jų galiojimo terminas, jos panaikinamos arba pakeičiamos pagal reglamentus (EB) Nr. 883/2004 ir (EB) Nr. 987/2009 išduotais ar paskelbtais dokumentais.

               6.

               Kiekviena valstybė gali lanksčiai, palaipsniui, sektorius po sektoriaus prisijungti prie Elektroninių socialinės apsaugos informacijos mainų (EESSI) sistemos, kai bus pasirengusi per savo prieigos centrą (-us) prisijungti prie EESSI. Valstybė narė taip pat gali nuspręsti prisijungti prie EESSI tik tada, kai visi jos sektoriai bus tam pasirengę.

               7.

               Pasirengimas naudotis EESSI sistema reiškia, kad atitinkamas sektorius arba prieigos centras tame sektoriuje gali siųsti visas žinutes kitų valstybių narių prieigos centrams ir taip pat iš jų gauti visas siunčiamas žinutes.

               8.

               Informacija apie tai, kuris sektorius kurioje valstybėje narėje yra prisijungęs prie EESSI sistemos, pateikiama sąraše, su kuriuo gali susipažinti nacionalinės įstaigos ir kuris taip pat nurodytas EESSI sistemos kataloge. Valstybės narės raštu praneša Administracinei komisijai apie numatomą prisijungimo datą.

               9.

               Pereinamuoju laikotarpiu dvi valstybės narės sektoriuje keičiasi informacija naudodamos EESSI sistemą arba ne, nederindamos sistemų ir nepažeisdamos jokių dvišalių susitarimų, kurie, pvz., gali būti susiję su bendrais bandymais arba mokymu ar panašiomis priežastimis.

               10.

               Administracinė komisija patvirtina standartizuotą popierinės SED versijos pavyzdį ir jį pateikia institucijoms naudotis.

               11.

               Šis sprendimas skelbiamas Europos Sąjungos oficialiajame leidinyje. Jis taikomas nuo Reglamento (EB) Nr. 987/2009 įsigaliojimo dienos.

            Administracinės komisijos pirmininkė

         Gabriela PIKOROVÁ

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.

      (3)  OL L 149, 1971 7 5, p. 2.

      (4)  OL L 74, 1972 3 27, p. 1.

      (5)  Žr. šio Oficialiojo leidinio p. 13.


title: 2012/193/ES: 2012 m. kovo 13 d. Tarybos sprendimas dėl Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimo dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis , darbe sudarymo Sąjungos vardu

text:
13.4.2012

               LT

               Europos Sąjungos oficialusis leidinys

               L 103/3

         TARYBOS SPRENDIMAS
   2012 m. kovo 13 d.
   dėl Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimo dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe sudarymo Sąjungos vardu
   (2012/193/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 74, 77 ir 79 straipsnius kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2006 m. gegužės 15 d. Komisijai suteikus įgaliojimus buvo užbaigtos derybos su Islandijos Respublika, Lichtenšteino Kunigaikštyste, Norvegijos Karalyste ir Šveicarijos Konfederacija dėl šių valstybių dalyvavimo komitetų, padedančių Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe;

               (2)

               pagal Tarybos sprendimą 2012/192/ES (1) Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimas dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe (toliau – Susitarimas) buvo pasirašytas Europos Sąjungos vardu 2011 m. rugsėjo 22 d. su sąlyga, kad jis bus sudarytas vėliau;

               (3)

               Susitarimas turėtų būti sudarytas;

               (4)

               šis sprendimas neturi poveikio Jungtinės Karalystės pozicijai pagal Protokolą dėl į Europos Sąjungos sistemą integruotos Šengeno acquis, pridėtą prie Europos Sąjungos sutarties ir Sutarties dėl Europos Sąjungos veikimo, ir 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (2);

               (5)

               šis sprendimas neturi poveikio Airijos pozicijai pagal Protokolą dėl į Europos Sąjungos sistemą integruotos Šengeno acquis, pridėtą prie Europos Sąjungos sutarties ir Sutarties dėl Europos Sąjungos veikimo, ir 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (3);

               (6)

               šis sprendimas neturi poveikio Danijos pozicijai pagal Protokolą dėl Danijos pozicijos, pridėtą prie Europos Sąjungos sutarties ir Sutarties dėl Europos Sąjungos veikimo,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimas dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe (toliau – Susitarimas) ir prie jo pridėta bendra deklaracija.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu deponuoti Susitarimo 7 straipsnio 4 dalyje numatytą patvirtinimo aktą, kuriuo siekiama išreikšti Sąjungos sutikimą įsipareigoti.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2012 m. kovo 13 d.

            Tarybos vardu

            Pirmininkė

         M. VESTAGER

      (1)  Žr. šio Oficialiojo leidinio p. 1.

      (2)  OL L 131, 2000 6 1, p. 43.

      (3)  OL L 64, 2002 3 7, p. 20.
    ---documentbreak---

               13.4.2012

               LT

               Europos Sąjungos oficialusis leidinys

               L 103/4

         Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos
   SUSITARIMAS
   dėl šių valstybių dalyvavimo komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, darbe
   EUROPOS SĄJUNGA
   ir
   ISLANDIJOS RESPUBLIKA
   (toliau – Islandija),
   LICHTENŠTEINO KUNIGAIKŠTYSTĖ
   (toliau – Lichtenšteinas),
   NORVEGIJOS KARALYSTĖ
   (toliau – Norvegija) ir
   ŠVEICARIJOS KONFEDERACIJA
   (toliau – Šveicarija),
   toliau kartu vadinamos asocijuotomis valstybėmis,
   ATSIŽVELGDAMOS į 1999 m. gegužės 18 d. sudarytą Europos Sąjungos Tarybos ir Islandijos Respublikos bei Norvegijos Karalystės susitarimą dėl šių valstybių asociacijos įgyvendinant, taikant ir plėtojant Šengeno acquis (toliau – Asociacijos susitarimas su Islandija ir Norvegija),
   ATSIŽVELGDAMOS į 2004 m. spalio 26 d. pasirašytą Europos Sąjungos, Europos bendrijos ir Šveicarijos Konfederacijos susitarimą dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – Asociacijos susitarimas su Šveicarija),
   ATSIŽVELGDAMOS į 2008 m. vasario 28 d. pasirašytą Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolą dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – Lichtenšteino asociacijos protokolas),
   ATSIŽVELGDAMOS į 1999 m. gegužės 18 d. sudarytą Europos Sąjungos Tarybos ir Islandijos Respublikos bei Norvegijos Karalystės susitarimą pasikeičiant laiškais dėl komitetų, padedančių Europos Komisijai naudotis savo vykdomaisiais įgaliojimais,
   ATSIŽVELGDAMOS į 2004 m. spalio 26 d. pasirašytą Europos Sąjungos Tarybos ir Šveicarijos Konfederacijos susitarimą pasikeičiant laiškais dėl komitetų, padedančių Europos Komisijai naudotis savo vykdomaisiais įgaliojimais,
   ATSIŽVELGDAMOS į deklaraciją, pridėtą prie 2008 m. vasario 28 d. Lichtenšteino asociacijos protokolo dėl dalyvavimo komitetų, padedančių Europos Komisijai naudotis savo vykdomaisiais įgaliojimais, darbe,
   ATSIŽVELGDAMOS į tai, kad Europos Komisijos (toliau – Komisija), besinaudojančios savo vykdomaisiais įgaliojimais, priimti nauji Šengeno acquis aktai arba priemonės, kuriems taikomos šiame Susitarime nustatytos procedūros, vienu metu taikomi Europos Sąjungai ir jos valstybėms narėms bei asocijuotoms valstybėms,
   ATSIŽVELGDAMOS į tai, kad reikia užtikrinti naujų Šengeno acquis aktų arba priemonių taikymą ir vienodą įgyvendinimą, ir asocijuotos valstybės šiuo tikslu turi dalyvauti komitetų, padedančių Komisijai naudotis savo vykdomaisiais įgaliojimais, darbe, kai priimami sprendimai dėl aktų arba priemonių, kuriais plėtojamas Šengeno acquis,
   KADANGI asociacijos susitarimuose nenustatyta asocijuotų valstybių dalyvavimo komitetų, padedančių Komisijai naudotis savo vykdomaisiais įgaliojimais, darbe, kai priimami sprendimai dėl aktų arba priemonių, kuriais plėtojamas Šengeno acquis, išsamių taisyklių,
   KADANGI Islandijos Respublikos, Norvegijos Karalystės ir Lichtenšteino Kunigaikštystės dalyvavimas komitete, padedančiame Komisijai naudotis savo vykdomaisiais įgaliojimais, nustatytais 1995 m. spalio 24 d. Europos Parlamento ir Tarybos direktyvoje 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (1), yra šiuo metu nustatytas Europos ekonominės erdvės susitarime, o Šveicarijos Konfederacijos dalyvavimas šiame komitete nustatytas susitarimu pasikeičiant laiškais, pridėtu prie Asociacijos susitarimo su Šveicarija,
   NUSPRENDĖ:
   1 straipsnis
   Šis Susitarimas taikomas aktams arba priemonėms, kuriais iš dalies keičiamas Šengeno acquis arba kurie juo pagrįsti ir kuriuos Komisija priima naudodamasi savo vykdomaisiais įgaliojimais įgyvendinant, taikant ir plėtojant Šengeno acquis.
   2 straipsnis
   1.   Asocijuotos valstybės kaip stebėtojos dalyvauja komitetų, padedančių Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis (toliau – Šengeno komitologijos komitetai), nurodytų šio Susitarimo priede, darbe.
   2.   Kai nauju aktu, kuriuo iš dalies keičiamas Šengeno acquis arba kuris juo pagrįstas, įsteigiamas naujas komitetas, padedantis Komisijai naudotis savo vykdomaisiais įgaliojimais, asocijuotos valstybės dalyvauja šio komiteto darbe nuo jo steigimo akto įsigaliojimo dienos.
   3.   Šengeno komitologijos komitetų sąrašą Komisija reguliariai atnaujina ir skelbia Europos Sąjungos oficialiajame leidinyje.
   3 straipsnis
   1.   Asocijuotų valstybių atstovai dalyvauja Šengeno komitologijos komitetų darbe šiame straipsnyje nustatyta tvarka.
   2.   Šengeno komitologijos komitetuose asocijuotos valstybės gali:

               —

               paaiškinti dėl kurio nors akto ar priemonės joms kylančias problemas įgyvendinant, taikant ar plėtojant Šengeno acquis arba reaguoti į problemas, su kuriomis susidūrė kitos delegacijos,

               —

               pareikšti savo nuomonę bet kokiu klausimu, susijusiu su joms rūpimų nuostatų rengimu, plėtojimu ar įgyvendinimu.

         3.   Asocijuotos valstybės turi teisę Šengeno komitologijos komitetuose teikti siūlymus. Po diskusijų Komisija gali apsvarstyti tokius siūlymus siekdama pateikti pasiūlymą arba imtis iniciatyvos.
   4.   Asocijuotos valstybės nedalyvauja Šengeno komitologijos komitetams balsuojant ir pasišalina, kai komitetas rengiasi balsuoti.
   5.   Šaukiant Šengeno komitologijos komitetų posėdžius, asocijuotos valstybės tuo pačiu metu kaip ir ES valstybės narės gauna posėdžio darbotvarkę, priemonių projektus, apie kuriuos jų prašoma pareikšti nuomonę, ir visus kitus svarbius darbinius dokumentus.
   6.   Visuomenės galimybei susipažinti su Šengeno komitologijos komitetų dokumentais taikomi tokie patys principai ir sąlygos kaip ir Komisijos dokumentams (2).
   7.   Taikant šį Susitarimą ir nustatant Šengeno komitologijos komitetų procedūrinius aspektus pateikiama nuoroda į šį straipsnį.
   4 straipsnis
   Rengdama pasiūlymus, kuriais iš dalies keičiamos Šengeno acquis nuostatos arba kurie jomis pagrįsti, Komisija neoficialiai tariasi su asocijuotų valstybių ekspertais taip pat, kaip ji, rengdama savo pasiūlymus, tariasi su Europos Sąjungos valstybių narių (toliau – valstybės narės) ekspertais.
   5 straipsnis
   1.   Naujų teisės aktų ar priemonių, kuriais plėtojamas Šengeno acquis, priėmimo teisę pasilieka Europos Sąjungos kompetentingos institucijos (3).
   Atsižvelgiant į 3 dalį,

               —

               tokie teisės aktai arba priemonės įsigalioja tuo pačiu metu Europos Sąjungai ir jos atitinkamoms valstybėms narėms ir asocijuotoms valstybėms, nebent tuose aktuose ar priemonėse aiškiai nurodyta kitaip,

               —

               kiekvienai asocijuotai valstybei priėmus tokius aktus arba priemones, nustatomi tos asocijuotos valstybės ir Europos Sąjungos ir jos valstybių narių, kurioms šie aktai ir priemonės yra privalomi, teisės ir įsipareigojimai.

         2.   Apie 1 dalyje minimų aktų arba priemonių, kuriems taikomos šiame Susitarime nustatytos procedūros, priėmimą pranešama asocijuotoms valstybėms.
   Apie 1 dalyje minimų aktų arba priemonių priėmimą asocijuotoms valstybėms praneša Komisijos generalinis sekretoriatas, remdamasis šiuo straipsniu, jei apie šių aktų arba priemonių priėmimą pranešama valstybėms narėms.
   Jei Komisijos generalinis sekretoriatas nepraneša valstybėms narėms apie 1 dalyje minimų aktų arba priemonių priėmimą, apie šių aktų arba priemonių priėmimą asocijuotoms valstybėms praneša už jų priėmimą atsakingas Komisijos generalinis direktoratas, remdamasis šiuo straipsniu.
   3.   Kiekviena asocijuota valstybė savarankiškai sprendžia, ar pritarti 1 dalyje minimų aktų arba priemonių turiniui ir ar įgyvendinti juos savo vidaus teisinėje sistemoje. Apie šiuos sprendimus Komisijai pranešama per 30 dienų nuo Komisijos pranešimo apie aktus arba priemones.
   Asocijuotoms valstybėms priėmus 1 dalyje minimus aktus bei priemones arba atsižvelgiant į pasekmes, jei jos nepriimtų šių aktų ar priemonių, taikomos šios nuostatos:

               —

               Islandijai ir Norvegijai – Asociacijos susitarimo su Islandija ir Norvegija 8 straipsnis,

               —

               Šveicarijai – Asociacijos susitarimo su Šveicarija 7 straipsnis,

               —

               Lichtenšteinui – Lichtenšteino asociacijos protokolo 5 straipsnis.

         6 straipsnis
   1.   Asocijuotos valstybės į Europos Sąjungos bendrąjį biudžetą įneša metinį administracinėms išlaidoms, susijusioms su šio Susitarimo įgyvendinimu, padengti skirtą 500 000 EUR įnašą, kurį sudaro šių šalių bendrojo vidaus produkto procentinė dalis nuo visų dalyvaujančių valstybių bendrojo vidaus produkto, darant metinius patikslinimus pagal infliacijos lygį Europos Sąjungoje.
   500 000 EUR suma koreguojama pasikeičiant laiškais, jei to reikia pasikeitus Šengeno komitologijos komitetų, kuriuose dalyvauja asocijuotos valstybės, skaičiui arba jų posėdžių dažniui.
   2.   Šengeno komitologijos komitetų posėdžiuose dalyvaujančių atstovų kelionės išlaidos negrąžinamos.
   7 straipsnis
   1.   Šio Susitarimo depozitaras yra Europos Sąjungos Tarybos generalinis sekretorius.
   2.   Europos Sąjunga ir asocijuotos valstybės patvirtina šį Susitarimą pagal savo procedūras.
   3.   Tam, kad šis Susitarimas įsigaliotų, jį turi patvirtinti Europos Sąjunga ir bent viena asocijuota valstybė.
   4.   Šis Susitarimas Europos Sąjungos ir atitinkamos asocijuotos valstybės atžvilgiu įsigalioja antro mėnesio po jo patvirtinimo arba ratifikavimo dokumento deponavimo depozitarui pirmąją dieną.
   5.   Lichtenšteinui šis Susitarimas įsigalioja tik po to, kai įsigalioja Lichtenšteino asociacijos protokolas.
   8 straipsnis
   1.   Norvegijos ir Islandijos atžvilgiu šis Susitarimas nutraukiamas, kai nutraukiamas atitinkamas Asociacijos susitarimas su Islandija arba Norvegija.
   2.   Šveicarijos atžvilgiu šis Susitarimas nutraukiamas, kai nutraukiamas Asociacijos susitarimas su Šveicarija.
   3.   Lichtenšteino atžvilgiu šis Susitarimas nutraukiamas, kai panaikinamas Lichtenšteino asociacijos protokolas.
   4.   Apie Susitarimo nutraukimą pranešama depozitarui.
   9 straipsnis
   Šis Susitarimas ir bendra deklaracija parengiami vienu originaliu egzemplioriumi anglų, bulgarų, čekų, danų, estų, graikų, islandų, ispanų, italų, latvių, lenkų, lietuvių, maltiečių, norvegų, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis; visi tekstai yra autentiški.

      Съставено в Брюксел на двадесет и втори септември две хиляди и единадесета година.
      Hecho en Bruselas, el veintidós de septiembre de dos mil once.
      V Bruselu dne dvacátého druhého září dva tisíce jedenáct.
      Udfærdiget i Bruxelles den toogtyvende september to tusind og elleve.
      Geschehen zu Brüssel am zweiundzwanzigsten September zweitausendelf.
      Kahe tuhande üheteistkümnenda aasta septembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
      Done at Brussels on the twenty-second day of September in the year two thousand and eleven.
      Fait à Bruxelles, le vingt-deux septembre deux mille onze.
      Fatto a Bruxelles, addì ventidue settembre duemilaundici.
      Briselē, divi tūkstoši vienpadsmitā gada divdesmit otrajā septembrī.
      Priimta du tūkstančiai vienuoliktų metų rugsėjo dvidešimt antrą dieną Briuselyje.
      Kelt Brüsszelben, a kétezer-tizenegyedik év szeptember huszonkettedik napján.
      Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
      Gedaan te Brussel, de tweeëntwintigste september tweeduizend elf.
      Sporządzono w Brukseli dnia dwudziestego drugiego września roku dwa tysiące jedenastego.
      Feito em Bruxelas, em vinte e dois de setembro de dois mil e onze.
      Întocmit la Bruxelles la douăzeci și doi septembrie două mii unsprezece.
      V Bruseli dňa dvadsiateho druhého septembra dvetisícjedenásť.
      V Bruslju, dne dvaindvajsetega septembra leta dva tisoč enajst.
      Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
      Som skedde i Bryssel den tjugoandra september tjugohundraelva.
      Gjört í Brussel þann tuttugasta og annan september árið tvö þúsund og ellefu.
      Utferdiget i Brussel den tjueandre september to tusen og elleve.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Fyrir hönd lýðveldisins Íslands

         Für das Fürstentum Liechtenstein

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  OL L 281, 1995 11 23, p. 31.

      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).

      (3)  Šio Susitarimo pasirašymo metu šiuos aktus arba priemones Komisija priima pagal 2011 m. vasario 16 d. Europos Parlamento ir Tarybos reglamentą (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13), arba pagal 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (OL L 184, 1999 7 17, p. 23), su paskutiniais pakeitimais, padarytais 2006 m. liepos 17 d. Tarybos sprendimu 2006/512/EB (OL L 200, 2006 7 22, p. 11), 5a straipsnį.
   PRIEDAS
   Įsteigtų komitetų, padedančių Europos Komisijai naudotis savo vykdomaisiais įgaliojimais įgyvendinant, taikant ir plėtojant Šengeno acquis, sąrašas:

               —

               1995 m. gegužės 29 d. Tarybos reglamentu (EB) Nr. 1683/95, nustatančiu vienodą vizų formą (1), įsteigtas komitetas,

               —

               2006 m. gruodžio 20 d. Europos Parlamento ir Tarybos reglamentu (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo (2) ir 2007 m. birželio 12 d. Tarybos sprendimu 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo (3) įsteigtas komitetas; šis komitetas taip pat padeda Europos Komisijai taikyti šias teisines priemones:

                           —

                           2008 m. liepos 9 d. Europos Parlamento ir Tarybos reglamentą (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (4),

                           —

                           2008 m. spalio 24 d. Tarybos reglamentą (EB) Nr. 1104/2008 dėl perėjimo iš Šengeno informacinės sistemos (SIS1+) į antrosios kartos Šengeno informacinę sistemą (SIS II) (5),

                           —

                           2008 m. spalio 24 d. Tarybos sprendimą 2008/839/TVR dėl perėjimo iš Šengeno informacinės sistemos (SIS1+) į antrosios kartos Šengeno informacinę sistemą (SIS II) (6),

               —

               2004 m. vasario 19 d. Tarybos sprendimu 2004/201/TVR dėl Sirene vadovo keitimo tvarkos (7) ir 2004 m. vasario 19 d. Tarybos reglamentu (EB) Nr. 378/2004 dėl Sirene vadovo keitimo tvarkos (8) įsteigtas komitetas, padedantis Europos Komisijai keisti Sirene vadovą,

               —

               2005 m. kovo 16 d. Tarybos sprendimu 2005/267/EB, įsteigiančiu saugų žiniatinkliu pagrįstą informacijos ir koordinavimo tinklą, skirtą valstybių narių migracijos valdymo tarnyboms (9), įsteigtas komitetas,

               —

               2006 m. kovo 15 d. Europos Parlamento ir Tarybos reglamentu (EB) Nr. 562/2006, nustatančiu taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) (10), įsteigtas komitetas, padedantis Europos Komisijai išorės sienų kontrolės srityje,

               —

               Solidarumo ir migracijos srautų valdymo komitetas, įsteigtas 2007 m. gegužės 23 d. Europos Parlamento ir Tarybos sprendimu Nr. 574/2007/EB dėl Išorės sienų fondo 2007–2013 m. laikotarpiui pagal Solidarumo ir migracijos srautų valdymo bendrąją programą įsteigimo (11),

               —

               2009 m. liepos 13 d. Europos Parlamento ir Tarybos reglamentu (EB) Nr. 810/2009, nustatančiu Bendrijos vizų kodeksą (Vizų kodeksas) (12), įsteigtas komitetas (Vizų komitetas).

      (1)  OL L 164, 1995 7 14, p. 1.

      (2)  OL L 381, 2006 12 28, p. 4.

      (3)  OL L 205, 2007 8 7, p. 63.

      (4)  OL L 218, 2008 8 13, p. 60.

      (5)  OL L 299, 2008 11 8, p. 1.

      (6)  OL L 299, 2008 11 8, p. 43.

      (7)  OL L 64, 2004 3 2, p. 45.

      (8)  OL L 64, 2004 3 2, p. 5.

      (9)  OL L 83, 2005 4 1, p. 48.

      (10)  OL L 105, 2006 4 13, p. 1.

      (11)  OL L 144, 2007 6 6, p. 22.

      (12)  OL L 243, 2009 9 15, p. 1.
 ---documentbreak--- NA ---documentbreak---

               13.4.2012

               LT

               Europos Sąjungos oficialusis leidinys

               L 103/10

         BENDRA SUSITARIANČIŲJŲ ŠALIŲ DEKLARACIJA DĖL KONKREČIOS ASOCIACIJOS ĮGYVENDINANT, TAIKANT IR PLĖTOJANT ŠENGENO ACQUIS
   Susitariančiosios Šalys bendrai deklaruoja, kad konkreti Islandijos Respublikos, Lichtenšteino Kunigaikštystės, Norvegijos Karalystės ir Šveicarijos Konfederacijos asociacija įgyvendinant, taikant ir plėtojant Šengeno acquis nelaikoma teisiniu nei politiniu precedentu bet kurioje kitoje Europos Sąjungos bendradarbiavimo su šiomis valstybėmis srityje.


title: 2008/305/EB: 2008 m. vasario 18 d. Tarybos sprendimas dėl Europos bendrijos ir Panamos Respublikos susitarimo dėl oro susisiekimo paslaugų tam tikrų aspektų sudarymo

text:
16.4.2008

               LT

               Europos Sąjungos oficialusis leidinys

               L 106/6

         TARYBOS SPRENDIMAS
   2008 m. vasario 18 d.
   dėl Europos bendrijos ir Panamos Respublikos susitarimo dėl oro susisiekimo paslaugų tam tikrų aspektų sudarymo
   (2008/305/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį, kartu su jos 300 straipsnio 2 dalies pirmosios pastraipos pirmu sakiniu ir 300 straipsnio 3 dalies pirmąja pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Panamos Respublika dėl Susitarimo dėl oro susisiekimo paslaugų tam tikrų aspektų (toliau – Susitarimas) pagal Tarybos sprendimo priede nustatytą tvarką ir nurodymus, leidžiančius Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.

               (3)

               Susitarimas Europos Bendrijos vardu buvo pasirašytas 2007 m. spalio 1 d.

               (4)

               Susitarimą reikėtų patvirtinti,

         NUSPRENDĖ:
   1 straipsnis
   1.   Bendrijos vardu patvirtinamas Europos bendrijos ir Panamos Respublikos susitarimas dėl tam tikrų oro susisiekimo paslaugų aspektų.
   2.   Susitarimo tekstas pridedamas prie šio sprendimo (1).
   2 straipsnis
   Tarybos pirmininkas įgaliojamas paskirti asmenį, įgaliotą pateikti Susitarimo 9 straipsnio 1 dalyje numatytą pranešimą.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  Žr. šio Oficialiojo leidinio p. 7.
    ---documentbreak---

               16.4.2008

               LT

               Europos Sąjungos oficialusis leidinys

               L 106/7

         Europos bendrijos ir Panamos Respublikos
   SUSITARIMAS
   dėl tam tikrų oro susisiekimo paslaugų aspektų
   EUROPOS BENDRIJA
   ir
   PANAMOS RESPUBLIKA,
   toliau – šalys,
   PAŽYMĖDAMOS, kad Europos bendrijos valstybių narių ir Panamos Respublikos dvišaliuose oro susisiekimo paslaugų susitarimuose yra nuostatų, prieštaraujančių Europos bendrijos teisei,
   PAŽYMĖDAMOS, kad Europos bendrija turi išskirtinę kompetenciją kelių aspektų, kurie gali būti įtraukti į dvišalius Europos bendrijos valstybių narių ir trečiųjų šalių oro susisiekimo paslaugų susitarimus, atžvilgiu,
   PAŽYMĖDAMOS, kad pagal Europos bendrijos teisę, valstybėje narėje įsisteigę Bendrijos oro vežėjai turi teisę be diskriminacijos patekti į oro susisiekimo maršrutus tarp Europos bendrijos valstybių narių ir trečiųjų šalių,
   ATSIŽVELGDAMOS į Europos bendrijos ir kai kurių trečiųjų šalių susitarimus, kuriuose numatoma galimybė tokių trečiųjų šalių piliečiams įsigyti oro vežėjų, turinčių pagal Europos bendrijos teisę išduotas licencijas oro susisiekimui vykdyti, bendrovių nuosavybės dalį,
   PRIPAŽINDAMOS, kad Europos bendrijos valstybių narių ir Panamos Respublikos dvišalių susitarimų dėl oro susisiekimo paslaugų nuostatos, prieštaraujančios Bendrijos teisei, turi būti visiškai suderintos su Bendrijos teise, kad būtų sukurtas tvirtas teisinis pagrindas oro susisiekimui tarp Europos bendrijos ir Panamos Respublikos, ir užtikrintas jo tęstinumas,
   PAŽYMĖDAMOS, kad Europos bendrija, dalyvaudama šiose derybose, nesiekia didinti oro eismo tarp Europos bendrijos ir Panamos Respublikos intensyvumo, daryti poveikį Bendrijos oro vežėjų ir Panamos Respublikos oro vežėjų veiklos pusiausvyrai, arba derėtis dėl esamų susitarimų oro susisiekimo paslaugų nuostatų, susijusių su skrydžių laisvėmis, pakeitimų,
   SUSITARĖ:
   1 straipsnis
   Bendrosios nuostatos
   1.   Šiame susitarime „valstybės narės“ yra Europos bendrijos valstybės narės. „LACAK valstybės narės“ – Lotynų Amerikos Civilinės aviacijos komisijos valstybės narės.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, piliečius, yra suprantama kaip nuoroda į Europos bendrijos valstybių narių piliečius.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, oro vežėjus yra suprantama kaip nuoroda į tos valstybės narės paskirtus oro vežėjus.
   2 straipsnis
   Paskyrimas, įgaliojimai ir jų atšaukimas
   1.   Šio straipsnio 2 ir 3 dalimis pakeičiamos atitinkamos II priedo a ir b punktuose išvardytų straipsnių nuostatos dėl atitinkamos valstybės narės oro vežėjo paskyrimo, Panamos Respublikos jam suteiktų leidimų oro susisiekimui vykdyti ar įgaliojimų bei atsisakymo išduoti tokiam oro vežėjui įgaliojimus ar leidimus oro susisiekimui vykdyti, jų atšaukimo, laikino sustabdymo ar apribojimo. Šio straipsnio 4 ir 5 dalies nuostatomis pakeičiamos atitinkamos II priedo a ir b punktuose išvardytos straipsnių nuostatos dėl Panamos Respublikos vykdomo oro vežėjo paskyrimo, valstybės narės jam suteiktų leidimų oro susisiekimui vykdyti arba įgaliojimų bei atitinkamai atsisakymo išduoti leidimus oro susisiekimui vykdyti ar įgaliojimus tokiam oro vežėjui, jų, atšaukimo, laikino sustabdymo ar apribojimo.
   2.   Gavusi valstybės narės paskyrimą, Panamos Respublika kiek įmanoma greičiau suteikia atitinkamus įgaliojimus ir leidimus, jeigu:

               i)

               oro vežėjas yra įsisteigęs paskiriančiosios valstybės narės teritorijoje pagal Europos bendrijos steigimo sutartį ir turi galiojančią pagal Europos bendrijos teisę licenciją oro susisiekimui vykdyti;

               ii)

               už oro vežėjo pažymėjimo išdavimą atsakinga valstybė narė užtikrina veiksmingą oro vežėjo priežiūros kontrolę, o paskyrime yra aiškiai nurodoma atitinkama aviacijos institucija; taip pat

               iii)

               oro vežėją tiesiogiai nuosavybės teise arba jo kontrolinį akcijų paketą valdo ir veiksmingai kontroliuoja valstybės narės ir (arba) valstybių narių piliečiai, ir (arba) kitos III priede išvardytos valstybės ir (arba) tų valstybių piliečiai.

         3.   Panamos Respublika gali atsisakyti išduoti, atšaukti, laikinai sustabdyti ar apriboti leidimus oro susisiekimui vykdyti valstybės narės paskirtajam oro vežėjui suteiktus leidimus oro susisiekimui vykdyti ar įgaliojimus, jeigu:

               i)

               oro vežėjas nėra įsisteigęs paskiriančiosios valstybės narės teritorijoje pagal Europos bendrijos steigimo sutartį arba neturi galiojančios licencijos oro susisiekimui vykdyti, išduotos pagal Bendrijos teisę; ar

               ii)

               už oro vežėjo pažymėjimo išdavimą atsakinga valstybė narė neužtikrina ar nevykdo veiksmingos teisės aktais reglamentuojamos oro vežėjo nuolatinės kontrolės arba paskyrime nėra aiškiai nurodyta atitinkama aviacijos institucija; ar

               iii)

               oro vežėjas nėra valstybių narių ir (arba) valstybių narių piliečių arba III priede išvardytų kitų valstybių ir (arba) tų valstybių piliečių veiksmingai valdomas tiesiogiai nuosavybės teise ar per kontrolinį akcijų paketą; ar

               iv)

               oro vežėjas jau yra gavęs leidimą oro susisiekimui vykdyti pagal Panamos Respublikos ir kitos valstybės narės dvišalį susitarimą, ir Panamos Respublika įrodo, kad laikydamasi skrydžių teisių maršrute, kuris apima vietovę kitoje valstybėje narėje, ji pažeistų tuo kitu susitarimu nustatytus skrydžių teisių apribojimus; ar

               v)

               oro vežėjas turi valstybės narės išduotą oro vežėjo pažymėjimą, ir Panamos Respublika su ta valstybe nare nėra sudariusi dvišalio susitarimo dėl oro susisiekimo paslaugų, o Panamos Respublikos paskirtajam oro vežėjui nebuvo leista naudotis skrydžių teisėmis toje valstybėje narėje.

         Naudodamasi šioje dalyje nustatyta savo teise, Panamos Respublika nediskriminuoja Bendrijos oro vežėjų dėl jų valstybinės priklausomybės.
   4.   Gavusi Panamos Respublikos paskyrimą, valstybė narė kiek įmanoma greičiau išduoda atitinkamus leidimus oro susisiekimui vykdyti ir įgaliojimus, jeigu:

               i)

               oro vežėjas yra įsisteigęs Panamos Respublikoje; ir

               ii)

               Panamos Respublika vykdo ir užtikrina veiksmingą numatytą oro vežėjo kontrolę ir yra atsakinga už oro vežėjo pažymėjimo išdavimą; taip pat

               iii)

               oro vežėją tiesiogiai nuosavybės teise arba per jo kontrolinį akcijų paketą valdo bei veiksmingai kontroliuoja LACAK valstybės narės ir (arba) LACAK valstybių narių piliečiai.

         5.   Valstybė narė gali atsisakyti išduoti, atšaukti, laikinai sustabdyti ar apriboti leidimus ar įgaliojimus Panamos Respublikos paskirtajam oro vežėjui, jeigu:

               i)

               oro vežėjas nėra įsisteigęs Panamos Respublikoje; ar

               ii)

               Panamos Respublika nevykdo arba neužtikrina veiksmingos teisės aktais reglamentuojamos oro vežėjo kontrolės, arba Panamos Respublika nėra atsakinga už oro vežėjo pažymėjimo išdavimą; ar

               iii)

               oro vežėjas nėra tiesiogiai nuosavybės teise ar per savo kontrolinį akcijų paketą veiksmingai valdomas LACAK valstybės narės ir (arba) LACAK valstybės narės piliečių; ar

               iv)

               oro vežėjas jau turi leidimą oro susisiekimui vykdyti pagal valstybės narės ir kitos LACAK valstybės narės dvišalį susitarimą, ir valstybė narė įrodo, kad pagal šį susitarimą laikydamasi skrydžių teisių maršrute, kuris apima vietovę kitoje LACAK valstybėje narėje, ji pažeistų kitu susitarimu nustatytus skrydžių teisių apribojimus.

         3 straipsnis
   Sauga
   1.   Šio straipsnio 2 dalies nuostatomis papildomi II priedo c punkte išvardyti straipsniai.
   2.   Jeigu valstybė narė paskiria oro vežėją, kurio teisės aktais reglamentuojamą kontrolę užtikrina ir vykdo kita valstybė narė, Panamos Respublikos teisės pagal saugą reglamentuojančias oro vežėją paskyrusios valstybės narės ir Panamos Respublikos susitarimo nuostatos taikomos vienodai, kai kita valstybė narė priima, įgyvendina ar prižiūri pirmosios valstybės narės saugos standartus, ir kai tokiam oro vežėjui suteikiamas leidimas oro susisiekimui vykdyti.
   4 straipsnis
   Orlaivių degalų apmokestinimas
   1.   Šio straipsnio 2 ir 3 dalies nuostatomis papildomos atitinkamos II priedo d punkte apibrėžtos atitinkamos nuostatos.
   2.   Nepaisant kitų priešingų nuostatų, jokia II priedo d punkte išvardytų susitarimų nuostata valstybėms narėms, jei jos laikosi nediskriminavimo pricipo, nedraudžia nustatyti mokesčius, rinkliavas, muitus ar kitas įmokas už jos teritorijoje į Panamos Respublikos paskirtojo oro vežėjo orlaivį tiekiamus degalus, kai toks oro vežėjas vykdo skrydžius iš vieno tos valstybės narės teritorijos punkto į kitą tos pačios arba kitos valstybės narės teritorijos punktą.
   3.   Nepaisant jokių kitų priešingų nuostatų, jokia II priedo d punkte išvardytų susitarimų nuostata Panamos Respublikai, jei ji laikosi nediskriminavimo principo, nedraudžia nustatyti mokesčius, rinkliavas, muitus ar kitas įmokas už jos teritorijoje į valstybės narės paskirtojo oro vežėjo orlaivį tiekiamus degalus, kai toks oro vežėjas vykdo skrydžius iš vieno Panamos Respublikos teritorijos punkto į kitą Panamos Respublikos teritorijos arba kitos LACAK valstybės narės teritorijos punktą.
   5 straipsnis
   Vežimo tarifai
   1.   Šio straipsnio 2 ir 3 dalies nuostatomis papildomi II priedo e punkte išvardyti straipsniai.
   2.   Pagal I priede nurodytą susitarimą, kuriame yra II priedo e punkte išvardytos nuostatos dėl vežimo tiktai Bendrijos teritorijoje, Panamos Respublikos paskirtasis(-ieji) oro vežėjas(-ai) taiko tarifus pagal Bendrijos teisę. Europos bendrijos teisė taikoma laikantis nediskriminavimo principo.
   3.   Pagal I priede nurodytą susitarimą, kuriame yra II priedo e punkte išvardytos nuostatos dėl vežimo tarp Panamos Respublikos ir kitos LACAK valstybės narės teritorijų, valstybės narės paskirtasis(-ieji) oro vežėjas(-ai) nustato tarifus pagal Panamos Respublikos kainų nustatymo įstatymus ir taiko juos be diskriminacijos.
   6 straipsnis
   Konkurencijos taisyklių laikymasis
   1.   Nepaisant jokių kitų priešingų nuostatų, jokia I priede išvardytų susitarimų nuostata i) neskatina sudaryti bendrovių susitarimų, priimti bendrovių asociacijų sprendimų arba vykdyti suderintus veiksmus, kurie užkerta kelią konkurencijai, ją iškreipia arba riboja; ii) nesustiprina tokių susitarimų, sprendimų arba suderintų veiksmų poveikio; arba iii) nesuteikia teisės privatiems ekonominės veiklos vykdytojams imtis priemonių, kurios užkerta kelią konkurencijai, ją iškreipia arba apriboja.
   2.   I priede išvardytų susitarimų nuostatos, kurios yra nesuderinamos su šio straipsnio 1 dalimi, yra netaikomos.
   7 straipsnis
   Susitarimo priedai
   Šio susitarimo priedai yra neatskiriama susitarimo dalis.
   8 straipsnis
   Persvarstymas ar keitimas
   Šalys bet kada abipusiu susitarimu gali iš naujo apsvarstyti ir iš dalies pakeisti šį susitarimą.
   9 straipsnis
   Įsigaliojimas
   Šis susitarimas įsigalioja, kai šalys praneša viena kitai raštu, kad jų atitinkamos vidaus procedūros, reikalingos šiam susitarimui įsigalioti, yra užbaigtos.
   10 straipsnis
   Nutraukimas
   1.   Jeigu I priede nurodytas susitarimas yra nutraukiamas, visos šio susitarimo nuostatos, susijusios su I priede nurodytu susitarimu, netenka galios tuo pat metu.
   2.   Jeigu yra nutraukiami visi I priede išvardyti susitarimai, šis susitarimas taip pat netenka galios.

      TAI PATVIRTINDAMI, toliau nurodyti tinkamai įgalioti atstovai pasirašė šį Susitarimą.
      Priimta dviem egzemplioriais du tūkstančiai septintų metų spalio pirmą dieną Panamos mieste anglų, bulgarų, čekų, danų, estų, graikų, italų, ispanų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. Jeigu yra kokių nors neatitikimų, viršenybę turi tekstas ispanų kalba.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Панама
         Por la República de Panamá
         Za Panamskou republiku
         For Republikken Panama
         Für die Republik Panama
         Panama Vabariigi nimel
         Για τη Δημοκρατία του Παναμά
         For the Republic of Panama
         Pour la République du Panama
         Per la Repubblica di Panama
         Panamas Republikas vārdā
         Panamos Respublikos vardu
         A Panamai Köztársaság részéről
         Għar-Repubblika tal-Panama
         Voor de Republiek Panama
         W imieniu Republiki Panamy
         Pela República do Panamá
         Pentru Republica Panama
         Za Panamskú republiku
         Za Republiko Panamo
         Panaman tasavallan puolesta
         För Republiken Panama

   I PRIEDAS
   Šio susitarimo 1 straipsnyje nurodytų susitarimų sąrašas

               a)

               Panamos Respublikos ir Europos bendrijos valstybių narių susitarimai dėl oro susisiekimo paslaugų, kurie šio susitarimo pasirašymo dieną yra sudaryti, pasirašyti ir (arba) taikomi laikinai:

                           —

                           Vokietijos Federacinės Respublikos ir Panamos Respublikos susitarimas dėl oro susisiekimo, sudarytas Panamos mieste 1999 m. gruodžio 13 d., toliau II priede – Panamos – Vokietijos susitarimas,

                           —

                           Panamos Respublikos Vyriausybės ir Belgijos Karalystės Vyriausybės susitarimas dėl oro susisiekimo paslaugų, sudarytas Panamos mieste 1966 m. sausio 12 d., toliau II priede – Panamos – Belgijos susitarimas,

                           —

                           Ispanijos Karalystės ir Panamos Respublikos susitarimas, sudarytas Panamos mieste 2001 m. rugpjūčio 7 d., toliau II priede – Panamos – Ispanijos susitarimas,

                           —

                           Italijos Respublikos Vyriausybės ir Panamos Respublikos Vyriausybės aviacijos institucijų atstovų 1970 m. lapkričio 11 d. Romoje įvykusio posėdžio protokolas, toliau II priede – Panamos – Italijos protokolas,

                           —

                           Panamos Respublikos ir Nyderlandų Karalystės susitarimas dėl oro susisiekimo paslaugų jų teritorijoje ir už jos, parafuotas ir pridedamas kaip II priedas prie 1995 m. birželio 7 d. Hagoje pasirašyto Susitarimo memorandumo, toliau II priede – Panamos – Nyderlandų susitarimas,

                           —

                           Didžiosios Britanijos ir Šiaurės Airijos Vyriausybės ir Panamos Respublikos Vyriausybės susitarimas, parafuotas ir pridedamas kaip II priedas prie 1997 m. rugpjūčio 26 d. Londone pasirašyto Susitarimo memorandumo, toliau II priede – Panamos – Jungtinės Karalystės susitarimas;

               b)

               Parafuoti ar pasirašyti Panamos Respublikos ir Europos bendrijos valstybių narių susitarimai ir kitos sutartys dėl oro susisiekimo paslaugų, kurie šio susitarimo pasirašymo dieną dar neįsigaliojo ir kurie nėra taikomi laikinai.

         II PRIEDAS
   I priede išvardytų susitarimų ir šio susitarimo 2–5 straipsniuose nurodytų straipsnių sąrašas

               a)

               Tikslas:

                           —

                           Panamos ir Vokietijos susitarimo 3 straipsnis,

                           —

                           Panamos ir Ispanijos susitarimo 3 straipsnis,

                           —

                           Panamos ir Nyderlandų susitarimo 4 straipsnis,

                           —

                           Panamos ir Jungtinės Karalystės susitarimo 4 straipsnis;

               b)

               Atsisakymas išduoti įgaliojimus ar leidimus oro susisiekimui vykdyti, jų atšaukimas, laikinas galiojimo sustabdymas arba apribojimas:

                           —

                           Panamos ir Vokietijos susitarimo 3 straipsnis,

                           —

                           Panamos ir Belgijos susitarimo 9 straipsnis,

                           —

                           Panamos ir Ispanijos susitarimo 4 straipsnis,

                           —

                           Panamos ir Nyderlandų susitarimo 5 straipsnis,

                           —

                           Panamos ir Jungtinės Karalystės susitarimo 5 straipsnis;

               c)

               Teisės aktais reglamentuojama kontrolė:

                           —

                           Panamos ir Vokietijos susitarimo 12 straipsnis,

                           —

                           Panamos ir Ispanijos susitarimo 11 straipsnis;

               d)

               Aviacinių degalų apmokestinimas:

                           —

                           Panamos ir Vokietijos susitarimo 6 straipsnis,

                           —

                           Panamos ir Belgijos susitarimo 7 straipsnis,

                           —

                           Panamos ir Ispanijos susitarimo 5 straipsnis,

                           —

                           Panamos ir Nyderlandų susitarimo 10 straipsnis,

                           —

                           Panamos ir Jungtinės Karalystės susitarimo 8 straipsnis;

               e)

               Vežimo tarifai:

                           —

                           Panamos ir Vokietijos susitarimo 10 straipsnis,

                           —

                           Panamos ir Belgijos susitarimo 5 straipsnis,

                           —

                           Panamos ir Ispanijos susitarimo 7 straipsnis,

                           —

                           Panamos ir Nyderlandų susitarimo 6 straipsnis,

                           —

                           Panamos ir Jungtinės Karalystės susitarimo 7 straipsnis.

         III PRIEDAS
   Šio Susitarimo 2 straipsnyje nurodytų kitų valstybių sąrašas:

               a)

               Islandijos Respublika (pagal Europos ekonominės erdvės sutartį);

               b)

               Lichtenšteino Kunigaikštystė (pagal Europos ekonominės erdvės sutartį);

               c)

               Norvegijos Karalystė (pagal Europos ekonominės erdvės sutartį);

               d)

               Šveicarijos Konfederacija (pagal Europos bendrijos ir Šveicarijos Konfederacijos susitarimą dėl oro susisiekimo).


27.9.2016

               LT

               Europos Sąjungos oficialusis leidinys

               C 353/112

         P8_TA(2015)0194
   Prašymas atšaukti Parlamento nario Theodoroso Zagorakiso (Theodoros Zagorakis) imunitetą
   2015 m. gegužės 19 d. Europos Parlamento sprendimas dėl prašymo atšaukti Theodoroso Zagorakiso (Theodoros Zagorakis) imunitetą (II) (2015/2071(IMM))
   (2016/C 353/19)

      Europos Parlamentas,

               —

               atsižvelgdamas į Graikijos Aukščiausiojo Teismo prokuroro pavaduotojo 2015 m. kovo 10 d. perduotą prašymą atšaukti Theodoroso Zagorakiso imunitetą, kuris susijęs su Salonikų pirmosios instancijos teisme nagrinėjama byla Nr. ΑΒΜ Δ2011/5382, Β2012/564 ir kuris buvo paskelbtas 2015 m. kovo 25 d. plenariniame posėdyje,

               —

               išklausęs Theodoroso Zagorakiso paaiškinimų, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

               —

               atsižvelgdamas į Graikijos Respublikos Konstitucijos 62 straipsnį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0151/2015),

               A.

               kadangi Graikijos Respublikos Aukščiausiojo Teismo prokuroro pavaduotojas pateikė prašymą atšaukti Europos Parlamento nario Theodoroso Zagorakiso imunitetą siekiant imtis galimų teisinių veiksmų dėl inkriminuojamos nusikalstamos veikos;

               B.

               kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;

               C.

               kadangi pagal Graikijos Respublikos Konstitucijos 62 straipsnį parlamento nariai savo kadencijos metu negali būti traukiami baudžiamojon atsakomybėn, suimami, kalinami ar kitaip negali būti ribojama jų laisvė, negavus išankstinio parlamento sutikimo;

               D.

               kadangi T. Zagorakis kaltinamas finansiniais pažeidimais, padarytais 2007–2012 m. laikotarpiu ir susijusiais su PAOK futbolo klubo (šio klubo pirmininkas tuo metu buvo Theodoros Zagorakis) veikla;

               E.

               kadangi inkriminuojama nusikalstama veika akivaizdžiai nesusijusi su T. Zagorakiso, kaip Europos Parlamento nario, pareigomis, o su jo, kaip PAOK futbolo klubo pirmininko, pareigomis;

               F.

               kadangi baudžiamojon atsakomybėn traukiama ne dėl Europos Parlamento nariui einant pareigas pareikštos nuomonės ar balsavimo, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

               G.

               kadangi nėra pagrindo įtarti, kad baudžiamoji byla iškelta siekiant pakenkti Parlamento nario politinei veiklai (fumus persecutionis), turint omenyje tai, kad baudžiamojo persekiojimo procedūros buvo pradėtos keletą metų prieš Parlamento nariui pradedant eiti savo, kaip Europos Parlamento nario, pareigas;

               1.

               nusprendžia atšaukti Theodoroso Zagorakiso imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą Graikijos Aukščiausiojo Teismo prokuratūrai ir Theodorosui Zagorakisui.

      (1)  1964 m. gegužės 12 d. Teisingumo Teismo sprendimas Wagner/Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot/Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote/Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra/De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch/Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch/Parlamentas, T-346/11 ir T-347/11, ECLI:EU:T:2013:23.


title: 2016 m. sausio 15 d. Tarybos sprendimas, kuriuo skiriami Energetikos reguliavimo institucijų bendradarbiavimo agentūros Administracinės valdybos trys nariai ir trys pakaitiniai nariai

text:
20.1.2016

               LT

               Europos Sąjungos oficialusis leidinys

               C 19/6

         TARYBOS SPRENDIMAS
   2016 m. sausio 15 d.
   kuriuo skiriami Energetikos reguliavimo institucijų bendradarbiavimo agentūros Administracinės valdybos trys nariai ir trys pakaitiniai nariai
   (2016/C 19/02)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 713/2009, įsteigiantį Energetikos reguliavimo institucijų bendradarbiavimo agentūrą (1), ypač į jo 12 straipsnį,
   kadangi:

               (1)

               Reglamente (EB) Nr. 713/2009 nustatyta, kad Taryba turi paskirti Energetikos reguliavimo institucijų bendradarbiavimo agentūros Administracinės valdybos penkis narius bei jų pakaitinius narius;

               (2)

               vadovaujantis Reglamentu (EB) Nr. 713/2009, Administracinės valdybos narys negali būti Reguliavimo valdybos nariu, ir Administracinės valdybos nariai turi veikti nepriklausomai ir objektyviai visuomenės labui;

               (3)

               vadovaujantis Reglamento (EB) Nr. 713/2009 12 straipsnio 1 dalimi, Administracinės valdybos narių ir jų pakaitinių narių kadencija yra ketveri metai, ji gali būti pratęsta vieną kartą. Tačiau, siekiant užtikrinti Administracinės valdybos darbo tęstinumą, pirmajai kadencijai pusė Administracinės valdybos narių ir jų pakaitinių narių skiriami šešeriems metams;

               (4)

               todėl Taryba 2009 m. gruodžio 22 d. sprendimu (2) paskyrė Administracinės valdybos tris narius ir tris pakaitinius narius šešerių metų laikotarpiui, o du narius ir du pakaitinius narius – ketverių metų laikotarpiui nuo 2010 m. sausio 28 d. Be to, 2013 m. lapkričio 15 d. Sprendimu (3) Taryba paskyrė Administracinės valdybos du narius ir tris pakaitinius narius ketverių metų laikotarpiui nuo 2014 m. sausio 28 d.;

               (5)

               pasibaigs trijų narių ir dviejų pakaitinių narių šešerių metų kadencija ir atsistatydins vienas ketverių metų kadencijai paskirtas pakaitinis narys, turėtų būti skirti trys nariai ir trys pakaitiniai nariai jiems pakeisti,

         PRIĖMĖ ŠĮ SPRENDIMĄ:
   1 straipsnis
   Ketverių metų laikotarpiui nuo 2016 m. sausio 28 d. Energetikos reguliavimo institucijų bendradarbiavimo agentūros Administracinės valdybos nariais skiriami šie asmenys:

               —

               Edmund HOSKER, Jungtinė Karalystė,

               —

               Georgios SHAMMAS, Kipras,

               —

               Piotr Grzegorz WOŹNIAK, Lenkija.

         2 straipsnis
   Ketverių metų laikotarpiui nuo 2016 m. sausio 28 d. Energetikos reguliavimo institucijų bendradarbiavimo agentūros Administracinės valdybos pakaitiniais nariais skiriami šie asmenys:

               —

               Martin HANSEN, Danija,

               —

               Jurijs SPIRIDONOVS, Latvija.

         3 straipsnis
   Dvejų metų laikotarpiui nuo 2016 m. sausio 28 d. Energetikos reguliavimo institucijų bendradarbiavimo agentūros Administracinės valdybos pakaitiniu nariu skiriamas šis asmuo:

               —

               Carlos AGUIRRE CALZADA, Ispanija.

         4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. sausio 15 d.

            Tarybos vardu

            Pirmininkas

         J.R.V.A. DIJSSELBLOEM

      (1)  OL L 211, 2009 8 14, p. 1.

      (2)  2009 m. gruodžio 22 d. Tarybos sprendimas, kuriuo skiriami Energetikos reguliavimo institucijų bendradarbiavimo agentūros Administracinės valdybos penki nariai ir penki pakaitiniai nariai (OL C 21, 2010 1 28, p. 1).

      (3)  2013 m. lapkričio 15 d. Tarybos sprendimas, kuriuo skiriami Energetikos reguliavimo institucijų bendradarbiavimo agentūros Administracinės valdybos du nariai ir trys pakaitiniai nariai (OL C 337, 2013 11 19, p. 8).